Emîne Şenyaşar û Ferît Şenyaşar verê Edlîyeya Riha de, roja 473. de nobeta edaletî rê dewam kenê.
Ferît Şenyaşarî nobete de îfade kerd ke qirkerdişê vera keyeyê înan çar serrî xo pey de verdayê û vat: ''Werte de bêhuqûqîyêka pîle est a. Huqûqê serweran est o. Na dadîye her roje verê edlîye de nişena ro û kesê ke xo rê vanê dadger û dozgerî verê ci ra derbaz benê. Îdarekarê AKPyî zî vanê 'Şima heqdar ê, ma şima hetî de yê.
20ê temmuze de dozger û dadgerî dest pê betlane kenê. Kesê ke bîyê hemkarê nê zulmî do senî betlane bikerê? Ez nêeşkena nê kesan rê vajê merdim. Eke merdim bibîyêne nêverdayêne na bêhuqûqîye biqewimîya.''
